Alte 2 cazuri de Covid-19 la o şcoală şi un liceu din Iaşi. Mai multe cadre didactice nu merg mâine la examen.
O profesoară şi un elev de clasa a 8-a au fost confirmaţi pozitiv cu COVID. Mama elevului este asistentă la IRO Iaşi şi este internată după ce a fost confirmată pozitiv. Sunt anchete epidemiologice la ambele unităţi şcolare.
O profesoară şi un elev de clasa a 8-a din Iaşi au fost confirmaţi pozitiv cu COVID. Este vorba de directoarea adjunctă de la Liceul Alexandru Ioan Cuza, iar băiatul învaţă la şcoala Vasile Conta. Mama copilului de clasa a 8-a este asistentă la Institul Regional de Oncologie din Iaşi şi a fost internată săptămâna trecută, după ce s-a infectat cu COVID. Tot atunci, alte 8 cadre medicale, 7 asistente şi un medic rezident de la institut, au fost confirmate pozitiv. Băiatul, care este asimptomatic, nu a participat la orele de pregătire şi cel mai probabil s-a infectat de la mama lui.Nici profesoara nu a făcut pregătire cu elevii de clasa a 8-a. Toate cadrele didactice care au intrat în contact cu ea sunt acum în izolare şi nu vor merge mâine la examen.Autorităţile vor face anchete epidemiologice la ambele unităţi de învăţământ.